এক বাইক আরোহীর মৃত্যুকে কেন্দ্র করে উত্তেজনা ছড়াল জোড়াবাগান থানার শোভাবাজার স্ট্রিটে। রাতে বাড়ি ফেরার পথে বছর কুড়ির সুজয় সাহাকে ধাক্কা মারে লরি। ঘটনাস্থলেই তাঁর মৃত্যু হয়। এরপরই ক্ষোভে ফেটে পড়েন স্থানীয়রা।
 নিজস্ব প্রতিবেদন: এক বাইক আরোহীর মৃত্যুকে কেন্দ্র করে উত্তেজনা ছড়াল জোড়াবাগান থানার শোভাবাজার স্ট্রিটে। রাতে বাড়ি ফেরার পথে বছর কুড়ির সুজয় সাহাকে ধাক্কা মারে লরি। ঘটনাস্থলেই তাঁর মৃত্যু হয়। এরপরই ক্ষোভে ফেটে পড়েন স্থানীয়রা। তাঁদের অভিযোগ, রাস্তার দুধারে বেআইনি পার্কিংয়ের কারণেই এই দুর্ঘটনা। পার্কিং তোলার দাবিতে পুলিসকে ঘিরে বিক্ষোভ দেখায় এলাকাবাসী। বেশ কয়েকটি গাড়িতে চলে ভাঙচুর। পরিস্থিতি নিয়ন্ত্রমে পুলিসকে লাঠিচার্জ করতে হয়। পাল্টা পুলিসকে লক্ষ্য করে ইট ও বোতল ছোড়ে ক্ষুব্ধ জনতা। জখম হন ২ পুলিস কর্মী। পরে ডিসি নর্থ দেবাশিস সরকারের নেতৃত্বে ঘটনাস্থলে যায় বিশাল পুলিস বাহিনী। বেআইনি পার্কিং বন্ধ করা এবং অভিযুক্ত ট্রাক চালকের কড়া সাস্তির আশ্বাসেই পরিস্থিতি শান্ত হয়।